CELEX: 
Language: sl
Date: 2018-10-30 00:00:00
Title: DELEGIRANA UREDBA KOMISIJE (EU) …/… o spremembi Delegirane uredba Komisije (EU) št. 807/2014 o dopolnitvi Uredbe (EU) št. 1305/2013 Evropskega parlamenta in Sveta o podpori za razvoj podeželja iz Evropskega kmetijskega sklada za razvoj podeželja (EKSRP) in o uvedbi prehodnih določb

OBRAZLOŽITVENI MEMORANDUM
            
            
               1.OZADJE DELEGIRANEGA AKTA
            
            
               Vse možnosti poenostavitve pri podpori za razvoj podeželja so bile sprejete s tako imenovano uredbo omnibus, Uredbo (EU) 2017/2393 o spremembi Uredbe o EKSRP (EU) št. 1305/2013. Namen te spremembe je uskladiti naslednje elemente, ki jih ureja Delegirana uredba Komisije (EU) št. 807/2014, z uredbo omnibus:
            
            
               –Mladi kmet: po novi opredelitvi pojma „mladi kmet“
                  1
                je posamična ali skupna vzpostavitev kmetijskega gospodarstva že vsebovana v temeljnem aktu. Zaradi poenostavitve in izogibanja ponavljanju temeljnega akta se predlaga sprememba člena 2.
            
            
               –Komercialna posojila vzajemnim skladom: v uredbi omnibus je bilo določeno, da se doda instrument za stabilizacijo dohodka v obliki finančnih prispevkov v vzajemne sklade za nadomestila kmetom v določenem sektorju zaradi izrednega zmanjšanja dohodka
                  2
               . Zato je treba razširiti področje uporabe člena 12 na podporo v obliki komercialnega posojila za ta novi instrument za stabilizacijo dohodka za kmete v določenem sektorju.
            
            
               –Pravila o upravičenosti za naložbene ukrepe iz Evropskega kmetijskega sklada za razvoj podeželja (EKSRP): skupna pravila o upravičenosti so opredeljena v členu 45 Uredbe (EU) št. 1305/2013 o podpori za razvoj podeželja iz EKSRP in členu 13 Delegirane uredbe Komisije (EU) št. 807/2014. Vendar so izkušnje pokazale, da nekatera pravila o upravičenosti za posamezne ukrepe, zlasti pravila za naložbene ukrepe, omejujejo črpanje finančnih instrumentov v programih razvoja podeželja ter prilagodljivo uporabo finančnih instrumentov pri upravljavcih skladov. Zato je bilo odločeno, da se nekatera pravila o upravičenosti za posamezne ukrepe ne uporabljajo za finančne instrumente.
            
            
               2.POSVETOVANJA PRED SPREJETJEM AKTA
            
            
               V skladu s Sporočilom Komisije Evropskemu parlamentu in Svetu Izvajanje člena 290 Pogodbe o delovanju Evropske unije [COM(2009) 673] je bilo 25. aprila 2018 opravljeno posvetovanje s strokovno skupino za razvoj podeželja. Države članice so predlog pozdravile in niso predložile dodatnih vsebinskih pripomb ali pa so predložile pripombe, ki jih je lahko obravnavala Komisija.
            
            
               3.PRAVNI ELEMENTI DELEGIRANEGA AKTA
            
            
               Ta uredba spreminja naslednje določbe Delegirane uredbe Komisije (EU) št. 807/2014: 
            
            
               –člen 2 Mladi kmet zaradi upoštevanja novih opredelitev izrazov „mlad kmet“ in „datum vzpostavitve“;
            
            
               –člen 12 Komercialna posojila vzajemnim skladom zaradi razširitve področja uporabe na podporo z instrumentom za stabilizacijo dohodka za kmete v določenem sektorju;
            
            
               –Člen 13 Naložbe zaradi uskladitve z odstopanji pri finančnih instrumentih iz posebnih pravil EKSRP o naložbenih ukrepih. Za finančne instrumente se uporabljajo splošna pravila o upravičenosti iz člena 42 Uredbe (EU) št. 1303/2013
                  3
               .
            
            
               DELEGIRANA UREDBA KOMISIJE (EU) …/…
            
            
               z dne 30.10.2018
            
            
               o spremembi Delegirane uredba Komisije (EU) št. 807/2014 o dopolnitvi Uredbe (EU) št. 1305/2013 Evropskega parlamenta in Sveta o podpori za razvoj podeželja iz Evropskega kmetijskega sklada za razvoj podeželja (EKSRP) in o uvedbi prehodnih določb
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (EU) št. 1305/2013 Evropskega parlamenta in Sveta z dne 17. decembra 2013 o podpori za razvoj podeželja iz Evropskega kmetijskega sklada za razvoj podeželja (EKSRP) in razveljavitvi Uredbe Sveta (ES) št. 1698/2005
                  4
                ter zlasti člena 2(3), člena 36(5) in člena 45(6) Uredbe,
            
         
         
            
               ob upoštevanju naslednjega:
            
            
               (1)Delegirana uredba Komisije (EU) št. 807/2014
                  5
                dopolnjuje Uredbo (EU) št. 1305/2013. Uredba (EU) 2017/2393 Evropskega parlamenta in Sveta
                  6
                spreminja Uredbo (EU) št. 1305/2013 s poenostavitvijo splošnih pravil o Evropskem kmetijskem skladu za razvoj podeželja (EKSRP). Zato je treba nebistvene elemente, ki dopolnjujejo navedena splošna pravila, ustrezno spremeniti.
            
            
               (2)V člen 2(1)(n) Uredbe (EU) št. 1305/2013 so bila uvedena pravila za skupno vzpostavitev kmetijskega gospodarstva mladih kmetov, v člen 2(1)(s) navedene uredbe pa je bila dodana opredelitev pojma „datum vzpostavitve“.
            
            
               (3)V Uredbo (EU) št. 1305/2013 je vstavljen nov člen 39a, ki določa podporo za kmete z instrumentom za stabilizacijo dohodka v določenem sektorju.
            
            
               (4)Pravila o finančnih instrumentih so bila poenostavljena zaradi harmonizacije sektorskih pravil o upravičenosti za naložbene projekte, podprte iz EKSRP, s skupnimi pravili, ki se uporabljajo za vse evropske strukturne in investicijske sklade. Zlasti je bilo uvedeno odstopanje od nekaterih splošnih pravil o upravičenosti za naložbene operacije EKSRP iz člena 45(1) do (3) Uredbe (EU) št. 1305/2013, medtem ko se ustrezna okoljska zakonodaja še naprej uporablja.
            
            
               (5)Delegirano uredbo (EU) št. 807/2014 bi bilo zato treba ustrezno spremeniti.
            
            
               (6)Ker je Uredba (EU) 2017/2393 s 1. januarjem 2018 spremenila Uredbo (EU) št. 1305/2013, je primerno, da se od istega datuma naprej uporabljajo tudi ustrezne spremembe Delegirane uredbe (EU) št. 807/2014 –
            
            
               SPREJELA NASLEDNJO UREDBO:
            
            
               Člen 1
            
            
               Delegirana uredba (EU) št. 807/2014 se spremeni:
            
            
               (1)člen 2 se nadomesti z naslednjim:
            
            
               „Člen 2
            
            
               Mladi kmet
            
            
               1. Pogoji za dostop do podpore za mladega kmeta v smislu člena 2(1)(n) Uredbe (EU) št. 1305/2013, ki vzpostavi kmetijsko gospodarstvo kot njegov nosilec skupaj z drugimi kmeti, so enakovredni pogojem za mladega kmeta, ki vzpostavi kmetijsko gospodarstvo kot njegov edini nosilec. V vseh primerih imajo mladi kmetje nadzor nad kmetijskim gospodarstvom, kot je določeno v veljavnih predpisih v državi članici.
            
            
               2. Če vloga za podporo zadeva kmetijsko gospodarstvo, ki ga ima v lasti pravna oseba, mladi kmet v smislu člena 2(1)(n) Uredbe (EU) št. 1305/2013 izvaja nadzor nad pravno osebo, kot je določeno v veljavnih predpisih države članice. Kadar je pri kapitalu pravne osebe ali njenem upravljanju udeleženih več fizičnih oseb, vključno z osebami, ki niso mladi kmetje, je mladi kmet sposoben izvajati takšen nadzor sam ali skupaj z drugimi kmeti.
            
            
                  Kadar pravno osebo posamično ali skupaj nadzira druga pravna oseba, se pogoji iz prvega pododstavka uporabljajo za vsako fizično osebo, ki ima nadzor nad to drugo pravno osebo.
            
            
               3. Upravičencu se lahko določi prehodno obdobje, ki ne sme biti daljše od 36 mesecev od dne sprejetja posamezne odločitve za odobritev podpore, za izpolnitev pogojev v zvezi s pridobitvijo poklicnega znanja in sposobnosti, ki so določeni v programu za razvoj podeželja.“;
            
            
               (2)člen 12 se nadomesti z naslednjim:
            
            
               „Člen 12
            
            
               Komercialna posojila vzajemnim skladom
            
         
         
            
               Kadar je komercialno posojilo vir sredstev za finančno nadomestilo, ki ga morajo plačati vzajemni skladi iz členov 38, 39 in 39a Uredbe (EU) št. 1305/2013, to posojilo traja od enega leta do pet let.“;
            
            
               (3)v členu 13 se uvodni stavek nadomesti z naslednjim:
            
            
               „Za namene člena 45 Uredbe (EU) št. 1305/2013, kadar je podpora v obliki nepovratnih sredstev, se uporabljajo naslednja pravila:“.
            
            
               Člen 2
            
            
               Ta uredba začne veljati na dan objave v Uradnem listu Evropske unije.
            
            
               Uporablja se od 1. januarja 2018.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju, 30.10.2018
            
            
               
                     Za Komisijo
               
               
                     Predsednik
                     Jean-Claude JUNCKER
               
               
            
         
         
            
                  
                     (1)
                  
                        Člen 2(1)(n) Uredbe (EU) št. 1305/2013.
               
               
                  
                     (2)
                  
                        Člen 39a Uredbe (EU) št. 1305/2013.
               
               
                  
                     (3)
                  
                        Uredba (EU) št. 1303/2013 Evropskega parlamenta in Sveta z dne 17. decembra 2013 o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o razveljavitvi Uredbe Sveta (ES) št. 1083/2006 (UL L 347, 20.12.2013, str. 320–469).
               
               
                  
                     (4)
                  
                        UL L 347, 20.12.2013, str. 487.
               
               
                  
                     (5)
                  
                        Delegirana uredba Komisije (EU) št. 807/2014 z dne 11. marca 2014 o dopolnitvi Uredbe (EU) št. 1305/2013 Evropskega parlamenta in Sveta o podpori za razvoj podeželja iz Evropskega kmetijskega sklada za razvoj podeželja (EKSRP) in o uvedbi prehodnih določb (UL L 227, 31.7.2014, str. 1).
               
               
                  
                     (6)
                  
                        Uredba (EU) 2017/2393 Evropskega parlamenta in Sveta z dne 13. decembra 2017 o spremembi uredb (EU) št. 1305/2013 o podpori za razvoj podeželja iz Evropskega kmetijskega sklada za razvoj podeželja (EKSRP), (EU) št. 1306/2013 o financiranju, upravljanju in spremljanju skupne kmetijske politike, (EU) št. 1307/2013 o pravilih za neposredna plačila kmetom na podlagi shem podpore v okviru skupne kmetijske politike, (EU) št. 1308/2013 o vzpostavitvi skupne ureditve trgov kmetijskih proizvodov in (EU) št. 652/2014 o določbah za upravljanje odhodkov v zvezi s prehransko verigo, zdravjem in dobrobitjo živali ter v zvezi z zdravjem rastlin in rastlinskim razmnoževalnim materialom (UL L 350, 29.12.2017, str. 15).